CELEX: 22001D0058
Language: el
Date: 2001-05-18 00:00:00
Title: Απόφαση της Μεικτής Επιτροπής του ΕΟΧ αριθ. 58/2001, της 18ης Μαΐου 2001, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριών

Avis juridique important

|

22001D0058

Απόφαση της Μεικτής Επιτροπής του ΕΟΧ αριθ. 58/2001, της 18ης Μαΐου 2001, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριών  

Επίσημη Εφημερίδα αριθ. L 165 της 21/06/2001 σ. 0064 - 0064

Απόφαση της Μεικτής Επιτροπής του ΕΟΧαριθ. 58/2001της 18ης Μαΐου 2001για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς, εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως τα άρθρα 86 και 98,Εκτιμώντας τα ακόλουθα:(1) Το πρωτόκολλο 31 της συμφωνίας τροποποιήθηκε με την απόφαση αριθ. 24/2000 της Μεικτής Επιτροπής του ΕΟΧ, της 25ης Φεβρουαρίου 2000(1).(2) Είναι σκόπιμο να επεκταθεί η συνεργασία των συμβαλλόμενων μερών της συμφωνίας ώστε να συμπεριληφθεί η απόφαση αριθ. 2850/2000/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2000, για τη θέσπιση κοινοτικού πλαισίου συνεργασίας στον τομέα της ακούσιας ή εκούσιας θαλάσσιας ρύπανσης(2).(3) Το πρωτόκολλο 31 της συμφωνίας θα πρέπει, επομένως, να τροποποιηθεί ώστε να είναι δυνατή η εν λόγω επέκταση της συνεργασίας με ισχύ από την 1η Ιανουαρίου 2001,ΑΠΟΦΑΣΙΖΕΙ:Άρθρο 1Στο άρθρο 3 (Περιβάλλον) του πρωτοκόλλου 31 της συμφωνίας, προστίθεται το ακόλουθο κείμενο: "4. Με ισχύ από την 1η Ιανουαρίου 2001, τα κράτη ΕΣΕΖ συμμετέχουν στο πρόγραμμα κοινοτικής δράσης που αναφέρεται στην παράγραφο 7.5. Τα κράτη ΕΣΕΖ καταβάλλουν χρηματοδοτική συνεισφορά στο πρόγραμμα κοινοτικής δράσης που αναφέρεται στην παράγραφο 7, σύμφωνα με το άρθρο 82 παράγραφος 1 στοιχείο α) της συμφωνίας.6. Τα κράτη ΕΣΕΖ συμμετέχουν πλήρως στις εργασίες των επιτροπών της ΕΚ που επικουρούν την Ευρωπαϊκή Επιτροπή στη διαχείρηση, την ανάπτυξη και την εφαρμογή του προγράμματος κοινοτικής δράσης που αναφέρεται στην παράγραφο 7.7. Η ακόλουθη κοινοτική πράξη, καθώς και οι πράξεις που απορρέουν από αυτήν, αποτελούν αντικείμενο του παρόντος άρθρου:- 32000 D 2850: Απόφαση αριθ. 2850/2000/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2000, για τη θέσπιση κοινοτικού πλαισίου συνεργασίας στον τομέα της ακούσιας ή εκούσιας θαλάσσιας ρύπανσης (EE L 332 της 28.12.2000, σ. 1)."Άρθρο 2Η παρούσα απόφαση αρχίζει να ισχύει στις 19 Μαΐου 2001, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Εφαρμόζεται από την 1η Ιανουαρίου 2001.Άρθρο 3Η παρούσα απόφαση δημοσιεύεται στο τμήμα ΕΟΧ και στο συμλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 18 Μαΐου 2001.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 103 της 12.4.2001, σ. 51.(2) ΕΕ L 332 της 28.12.2000, σ. 1.(3) Δεν έχουν αναφερθεί συνταγματικές απαιτήσεις.